Snimka iz okolice Gorice: Tuča je zabijelila ulice, pao i snijeg!

Čitatelji su nam poslali snimke tuče koja je zabijelila ulice u okolici Velike Gorice. Tuča pada i u Slavoniji. U pojedinim dijelovima Hrvatske pada i snijeg koji će se pojačati u drugom dijelu dana

<p>Područje između Siska i Velike Gorice u srijedu malo iza podneva pogodilo je nevrijeme. Čitatelji su nam poslali snimke tuče koja je zabijelila ulice. Tuča je padala i u Slavoniji. Područje Lekenika pogodila je tuča, a potom je počeo padati snijeg.</p><p>Ako su vam snježne pahulje nedostajale, ovo će vas usrećiti. Jer prema vremenskoj prognozi, snijeg će padati još jače, pogotovo u drugom dijelu dana.</p><p><strong>POGLEDAJTE VIDEO:</strong></p><h2>Stiže i snijeg</h2><p>DHMZ objavio je kako nas u srijedu očekuje pretežno oblačno, povremeno s kišom, a mogući su i pljuskovi s grmljavinom.</p><p>Poslijepodne će uz izraženije zahladnjenje kiša u gorju prelaziti u susnježicu i snijeg, uz do kraja dana stvaranje tanjeg snježnog pokrivača.</p><p>Na Jadranu jugozapadni i južni vjetar poslijepodne u okretanju na jak i vrlo jak zapadni i sjeverozapadni, navečer na sjevernom dijelu buru. Temperatura zraka prijepodne između 8 i 13, na istoku unutrašnjosti i na Jadranu između 13 i 18.</p><p>Poslijepodne te osobito navečer osjetno hladnije.</p><h2>Kakvo će biti vrijeme sljedećih dana?</h2><p>Djelomice sunčano, a u petak ujutro uz više oblaka još ponegdje oborine, uglavnom kiša, a u gorju, većinom iznad 500 metara, susnježica i snijeg, piše <a href="https://meteo.hr/prognoze.php?section=prognoze_metp&param=izgledi" target="_blank">DHMZ</a>. U subotu na Jadranu umjereno i jako jugo, u unutrašnosti jugozapadnjak koji će u nedjelju okrenuti na slab do umjeren sjeverni i sjeveroistočni vjetar.</p><p>Temperatura zraka uglavnom bez znatnije promjene, posebice dnevna, no u subotu jutarnja posvuda niža.</p>